Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 1989. évi XXXI. törvény 8. §-ához fűzött miniszteri indokolásból már idézett álláspontra, miszerint az Országgyűlés folyamatos működése nem jelent egyben folyamatos
Paragraph Index: 2329

1989. évi XXXI. törvény 8. §-ához fűzött miniszteri indokolásból már idézett álláspontra, miszerint az Országgyűlés folyamatos működése nem jelent egyben folyamatos ülésezést is. A folyamatos működés alkotmányos követelményétől azonban nem választható el a tárgyalási rend, ezen belül az ülésezési rend meghatározására adott alkotmányi felhatalmazás, illetve előírás. A Házszabálynak a tárgyalási rend keretében adott, sok tekintetben részletes szabályanyaga, a rendes ülésszakokhoz kapcsolódva csupán arról rendelkezik, hogy az ülésszak ülésekből és ülésnapokból áll, az ülések összehívásakor jelezni kell az ülésnapok várható számát. Ezek a házszabályi rendelkezések az ülésszak „szerkezeti elemeit” nevesítő, technikai jellegű rendelkezések; az ülésezési rendre — tartalmilag — nem vonatkoztatható előírások. Az Alkotmánybíróság álláspontja szerint a Házszabálynak az ülésezési rend megállapítására irányadó egyéb eljárási szabályai sem elégítik ki az ülésezési rendre, az egymást követő ülésekre vonatkozó szabályozás — Alkotmány által megkívánt — lényeges tartalmát, az alábbiak miatt: Az Országgyűlés — az Alkotmány 24. § (4) bekezdése értelmében — működési szabályait és tárgyalási rendjét a jelen levő képviselők kétharmadának szavazatával elfogadott Házszabályban állapítja meg. Az Alkotmánynak ezt a 1999/27. szám ma is hatályos szövegét az 1990. évi XL. törvénnyel történő alkotmánymódosítás állapította meg. A minősített többségnek garanciális jelentősége van az Országgyűlés, mint testület saját ülésezési rendjének meghatározása során. Ez azt jelenti, hogy a Házszabálynak tartalmaznia kell az Országgyűlés működésére és tárgyalási rendjére vonatkozó alapvető, lényeges szabályokat, amelyekhez az alkotmányozó hatalom a minősített többség követelményét rendelte. Az Alkotmány által megkövetelt minősített többség ugyanis a törvényalkotási eljárás mellett a Házszabály megalkotása tekintetében is „olyan alkotmányos garancia, amelynek lényeges tartalma az országgyűlési képviselők

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes